Mafioso
Säännöt > Lisähahmot

Lisäksi jos ihmisiä on vielä enemmän ja halutaan erikoishahmoja, niitä voidaan luoda. Tässä on muutamia esimerkkejä. On kuitenkin hyvä muistaa että erikoishahmojen varomaton lisääminen voi aiheuttaa pelin monimutkaistumisen ja useita erikoistapauksia joihin ei ole ennaltalaadittuja sääntöjä. Esimerkki: jos esirukoilija pelastaa itsemurhapommittajan, kuolevatko hänen vieressään olevat henkilöt?
Rakastavaiset ja Amor
Rakastavaiset valitsee Amor pelin alussa. Kun rakastavaisista toinen kuolee millä tahansa tavalla, myös toinen kuolee sydänsuruihin. Sydänsuruja ei pelasta esirukous tai muu vastaava.
Prostituoitu
Prostituoidun rooli toimii hieman mafioson ja kylähullun tavoin. Hän valitsee itselleen yöllä uhrin ja levittää tappavaa sukupuolitautia. Uhri kuolee kuitenkin vasta seuraavan kierroksen aamuna. Lääkäri voi joissain pelin versioissa pelastaa/parantaa uhrin.
Esirukoilija
Esirukoilija rukoilee jonkun puolesta pelin alussa. Tämä esirukoiltu henkilö säilyy kerran kuolematta.
Itsemurhapommittaja
Jos itsemurhapommittaja tapetaan, myös hänen vierustoverinsa kuolevat.
Teloittaja
Teloittajalle määrätään uhri pelin alussa, joko arpomalla, pelinohjaaja valitsee uhrin tai teloittaja valitsee uhrin itse.  Valinta on tehtävä pelin alussa eikä sitä saa muuttaa. Muut pelaajat eivät saa tietää teloittajan eivätkä uhrin roolia. Myöskään uhri ei tiedä olevansa uhri. Teloittaja yrittää saada kansalaiset uskomaan että hänen uhrinsa on mafioso, jolloin hänet lynkataan päivällä. Teloittaja voittaa mikäli uhri teloitetaan, riippumatta siitä selviääkö hän itse elossa pelin loppuun. Mikäli mafia tai kylähullu (tai jokin lisähahmo joka voi tappaa hahmon) tappaa uhrin tai uhri selviää pelin loppuun, teloittaja häviää.
Baarimikko
Baarimikko juottaa öisin valitsemansa pelaajan humalatilaan ja täten epää tältä mahdollisuuden äänestää seuraavana päivänä ja toteuttaa tehtäviään yhden yön ajaksi. Korttina pata- tai ristikahdeksan.
Asianajaja
Lääkärin kaltainen puolustajarooli, valitsee yöllä yhden pelaajan, jota puolustaa seuraavan päivävuoron ajan. Jos puolustettu pelaaja saa eniten ääniä päivällä, hän pelastuu, eikä ketään tapeta. Asianajajalla on yöllä mahdollisuus myös puolustaa itseään näin halutessaan, mutta hän pystyy puolustamaan vain yhtä pelaajaa, itsensä mukaan lukien vuoroa kohden. Korttina ristikuningas.
Metsästäjä
Tavallinen kansalainen, kunnes kuolee, jonka jälkeen hänelle annetaan mahdollisuus viedä joku toinen hautaan mukanaan. Korttina herttaseiska.
Jokeri
Jokeri on pelaaja joka voittaa pelin ainoastaan jos hänet äänestetään ulos. Jokeri herää ensimmäisenä yönä ennen poliisia, jotta kertoja tietää kuka jokeri on. Jokeri ei herää muina öinä. Jokeri ei voita jos hänet tapetaan. Jokeri luokitellaan pelissä pahikseksi eli jos poliisi kuullustelee jokeria niin kertoja näyttä käsimerkin, joka tarkoittaa pahista.
Rekkakuski
Rekkakuski on pelaaja, joka saa joka yö(myös kun hän on kuollut)ajaa jonkun pelaajan yli. Kyseinen pelaaja ei saa seuraavana päivänä käydä keskustelua vaan hänen tulee olla mykkä.
Town of Salem
Pelistä on tehty peliin perustuva nettipeli, jonka nimi tulee Salemin noitaoikeudenkäynneistä. Suurin osa Town of Salemin hahmoista on käytettävissä myös Mafiosossa.